AIŠKINAMASIS RAŠTAS

Dėl savivaldybės funkcijoms vykdyti reikalingos teritorijos pripažinimo svarbia vietos bendruomenei

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti 0,7 ha ploto žemės sklypą, esantį Molėtų r. sav., Joniškio sen., Arnionių II k., svarbiu vietos bendruomenei, skirtu bendram (viešam) naudojimui ir reikalingu bendroms gyventojų reikmėms bei savivaldybės funkcijoms vykdyti.

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punktas nustato, kad žemė išperkama valstybės, jeigu ji savivaldybės tarybos sprendimu pripažįstama svarbia visuomenės poreikiams ir bus naudojama bendram (viešam) naudojimui.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Pripažinus žemės sklypą svarbiu vietos bendruomenei, skirtu bendram (viešam) naudojimui, Molėtų rajono savivaldybės administracija inicijuos žemės sklypo projektavimą, atliks kadastrinius matavimus ir prašys perduoti šią teritoriją valdyti Molėtų rajono savivaldybei.

4. Lėšų poreikis ir jų šaltiniai:

Savivaldybės lėšos bus reikalingos žemės sklypo projektavimo ir kadastrinių matavimų paslaugoms atlikti.

5. Kiti sprendimui priimti reikalingi pagrindimai, skaičiavimai ar paaiškinimai.

0,7 ha žemės sklypas, esantis Joniškio sen., Arnionių II k., yra laisvoje valstybinėje žemėje. Tikslinga šį žemės sklypą pripažinti svarbiu visuomenės poreikiams ir pritaikyti bendram (viešam) naudojimui.